Document ID: 32007R0921

KOMISSION ASETUS (EY) N:o 921/2007,
annettu 1 päivänä elokuuta 2007,
asetuksesta (EY) N:o 1535/2003 poikkeamisesta markkinointivuonna 2007/2008 Bulgariassa ja Romaniassa jalostettaviksi tarkoitettuja tomaatteja koskevien sopimusten allekirjoittamisen määräpäivän osalta
EUROOPAN YHTEISÖJEN KOMISSIO, joka
ottaa huomioon Bulgarian ja Romanian liittymissopimuksen,
ottaa huomioon Bulgarian ja Romanian liittymisasiakirjan ja erityisesti sen 41 artiklan ensimmäisen kohdan,
sekä katsoo seuraavaa:
(1)
Olisi toteutettava siirtymäkauden toimenpiteitä, jotta Bulgarian ja Romanian tuottajiin ja jalostajiin voitaisiin soveltaa hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) säännöksiä.
(2)
Neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta 29 päivänä elokuuta 2003 annetun komission asetuksen (EY) N:o 1535/2003 (2) mukaisesti tomaatteja koskevat sopimukset on allekirjoitettava toimivaltaisten viranomaisten hyväksymien jalostajien ja hyväksyttyjen tai esihyväksyttyjen tuottajaorganisaatioiden välillä ennen 15 päivää helmikuuta. Olisi poikettava ainoastaan markkinointivuonna 2007/2008 asetuksessa (EY) N:o 1535/2003 vahvistetusta, sopimusten allekirjoittamista koskevasta aikataulusta. Päinvastaisessa tapauksessa ja erityisesti tomaattien osalta asianomaiset osapuolet eivät voisi osallistua asetuksessa (EY) N:o 2201/96 säädettyyn tukijärjestelmään kuluvana markkinointivuonna.
(3)
Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 1535/2003 6 artiklan 1 kohdan a alakohdassa säädetään, tomaattien ja yksinomaan Bulgarian ja Romanian osalta sopimukset mainitun asetuksen 1 artiklan 1 kohdan a alakohdassa tarkoitettujen tuottajaorganisaatioiden ja hyväksyttyjen jalostajien välillä voidaan markkinointivuoden 2007/2008 aikana allekirjoittaa viimeistään 31 päivänä heinäkuuta 2007 ja vähintään 10 päivää ennen sopimusten mukaisten toimitusten alkamista.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 1 päivänä elokuuta 2007.

Labels: 11
17
5
18
15